
	[bookmark: nev]HAJÓS DORINA
hajosdorka02@gmail.com
Építészmérnök
BSc, 7. félév
Budapesti Műszaki és Gazdaságtudományi Egyetem
Építészmérnöki Kar
	
[bookmark: _GoBack]






Témavezetők:
	Dr. Bartók István
egyetemi docens, BME ÉPK

	Fejérdy Péter
egyetemi adjunktus, BME ÉPK




A fény árnyéka

Kulcsszavak: ravatalozó, fény, út
A nép, a mely sötétségben jár vala, lát nagy világosságot; a kik lakoznak a halál árnyékának földében, fény ragyog fel fölöttök! /Ésaiás könyve 9,2/

A 20. század során betiltották az otthoni ravatalozást, emiatt pedig ez a funkció a temetőkbe került és gyorsan megindult a kocsibeállóra vagy raktárépületekre hasonlító épületek felhúzása. Cegléden is ezt a jelenséget láthatjuk a Református Öregtemetőben, mely több mint 200 éves múltra tekint vissza. A korábbi temetkezési szokások azonban lassan elhalványulnak és újak lépnek a helyükre. Ez egy folyamat, melyet visszafordítani már nem tudunk, de idomulni hozzá igen. A temető jelenlegi helyzetében kusza, romos, de néhol megcsillantja azt a természetes szakralitást mely után egy ilyen helyen vágyakozunk. Gazdag növényvilága és girbe-görbe útjai képesek méltó környezetet adni a búcsúnak. Gondolkozásom kiindulópontja a temetés szertartásán alapult, mely térben mindig is nagyobb kiterjedésű volt, gyakran hosszabb utakon át kísérik a gyászolók a megboldogult ismerőst. A ravatalozó ugyan egy pontra koncentrálódik, de nem jelent se kezdetet se véget, olyan, mint pár kedves szó, ölelés vagy bátorító lökés az úton, hogy tovább kísérhessük végső nyughelyére a holtat. Éppen ezért nem érdemes csupán a ravatal helyével foglalkozni, hanem mint egység kell tekintenünk a szertartás menetének tereire. Tervemben a ravatalt nem korlátoznám egy frontális épületre. Hiszen az érkezés és az onnan való távozás is több különböző irányból történhet. A kiszolgáló funkciók leválasztásával pedig létrejöhet egy tér, melynek határait a gyászolók alakítják, és ahol a halottat semmi más nem választja el tőlünk és a minket ölelő természettől, csupán a fény. A tervem képes arra, hogy egyszerre biztosítson folyamatos elmélyülést és mégis méltó teret adjon a megállás és a búcsú pillanatának, nem úgy, mint a sok helyen jelenlévő épületek. Abban bízom, minél többen foglalkozunk ezzel a hétköznapi életben feledésbe merülő témával, annál több minőségi tér tud társunkká válni a gyászban.



